Man vas oor gesteelde geweer | Nuus24
Man vas oor gesteelde geweer
Johannesburg – 'n Man is in die Oos-Kaap in hegtenis geneem nadat die polisie inligting ontvang het dat hy 'n gesteelde geweer in sy besit het, het 'n woordvoerder Vrydag gesê.Lt. Nkosikho Mzuku het gesê die polisie het die 58-jarige man in 'n kerk in Mdantsane genader."Die polisie het sy motor deursoek en op die geweer afgekom."Die man het nie 'n geldige vuurwapenlisensie gehad nie.Daar is later vasgestel dat die geweer meer as 'n dekade gelede in Jansenville gesteel is.Die man sal binnekort in die hof verskyn. – Volg Nuus24 op Twitter